Tulsa, d iwudam-nni kan id-yettuɣalen deg uḍris ɣer wayeḍ, imi d nitni I d-yessebganen udem n tilawt di tmeti akken iwata. Tudert-nsen deg uḍris tban sani ara taweḍ. Iwudam ttidiren deg uḍris, mebla tilelli, imi yettuhega di tazwara ayen ara sɛaddin. Aṭas n tmuɣliwin I yellan fella-sen, kra d tid n tmeti, ur yettaɛzalen ara amdan ɣef urbaɛis akked tmurt-is, tiyaḍ d tugzimin I d-yettḥettimen amek ayili usnulfu, amek ara yettwassen ɣer yimsefliden, ayen yesdarayen aglam d trirt-is ɣer yiluggan d wansayen. Iwudem sɛan azal d amuqran deg lebni n taḥkayin, sebganend tigawt, daɣen sdukkulen tigawin, ttaken-asent anamek, yerna taḥkayt akken ma tella d taḥkayt n yiwudam” 2.